**OPIS POSLOVA I PODACI O PLAĆI ZA RADNO MJESTO - VIŠI STRUČNI SURADNIK ZA PROSTORNO PLANIRANJE**

**OPIS POSLOVA:**

* **priprema, provodi i koordinira izradu i donošenje prostornih planova, izmjena i dopuna istih te tumači prostorne planove strankama;**
* **obavlja poslove pripreme i praćenja izrade dokumenata potrebnih za realizaciju izgradnje gradskih razvojnih projekata;**
* **vodi informacijski sustav prostornog uređenja i sudjeluje u izradi akata iz djelokruga uređenja područja i naselja;**
* **priprema nacrte odluka i drugih akata za Gradsko vijeće i gradonačelnika;**
* **obavlja i druge poslove po nalogu pročelnika.**

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.

Slijedom navedenog, plaću čini umnožak koeficijenta 2,70 (sukladno Odluci o koeficijentima za obračun plaće službenika i namještenika, Službeni glasnik Grada Ivanić-Grada, broj 02/13 i 05/14) i osnovice za obračun plaće u iznosu od 4.052,41 kn (sukladno Odluci o utvrđivanju osnovice za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 01/19), uvećano za 0,5 % za svaku navršenu godinu radnog staža.